ผ่านมาทำงานแถวนี้เลยแวะกินส้มตำร้านแซ่บวันซะเลย ด้วยความที่จำได้ว่าส้มตำร้านนี้จานใหญ่มาก มาคนเดียวเลยสั่งไปแค่สองอย่าง คือ

1. ส้มตำไท+กุ้งสด+ไข่ต้ม - จานนี้ไม่มีในเมนู แต่สั่งเพิ่มเอาเอง รอไม่นานก็มา ขนาดจานใหญ่มากๆ น่าจะขนาดกินได้ 3 คน ชอบรสชาติที่นัวๆ เพราะทางร้านใส่ถั่วมาแบบไม่ยั้ง กุ้งก็ตัวใหญ่ไม่ไก่กา แล้วก็สดดีมาก น่าจะใส่มาราวๆ 6-7 ตัว กินเท่าไหร่ก็ไม่หมดสักที สรุปชอบมากจานนี้

2. ไก่ย่าง - สั่งมาชิ้นเดียว แต่ชิ้นใหญ่เลย ไก่นุ่ม ชุ่มฉ่ำ อร่อยๆ

3. ข้าวเหนียว + น้ำเปล่า

สรุปอร่อยเหมือนเดิม อาหารได้เร็ว พนักงานใส่ใจดี ร้านก็กว้างขวาง มื้อนี้ 235 บาทเพราะสั่งกุ้งสดเพิ่ม แต่ถือว่าคุ้มเลยนะ 

ถ้าใครผ่านมาแถวนี้แล้วอยากกินส้มตำก็แนะนำร้านนี้เลย เสียแต่ไม่มีที่จอดรถ ต้องไปจอดใน esplanade แล้วเดินมา

ปล.ร้านนี้ปิดวันอาทิตย์ อย่ามาเสียเที่ยวกันนะ ☺